laion/Wikipedia-Exotic huggingface dataset:
יחסי בוסניה והרצגובינה – מקדוניה הצפונית

יחסי בוסניה והרצגובינה–הרפובליקה של מקדוניה הצפונית הם טובים מאוד, ללא כל סוגיות פתוחות ביניהן. בין השנים 1918–1991 היו שתי המדינות חלק מהרפובליקה הפדרלית הסוציאליסטית של יוגוסלביה. כאשר יוגוסלביה החלה מתפוררת, הכריזה מקדוניה הצפונית על עצמאות מיוגוסלביה בספטמבר 1991, ואילו בוסניה והרצגובינה הכריזה על עצמאותה במרץ 1992. היחסים הדיפלומטיים בין שתי המדינות כוננו ב-12 במאי 1993. בוסניה והרצגובינה, כמו גם שאר הרפובליקות לשעבר של יוגוסלביה, מכירה במקדוניה תחת שמה החוקתי, והיא אחת מ-131 המדינות שעשו את אותו הדבר. למקדוניה הצפונית ובוסניה-הרצגובינה ישנה מטרה משותפת של הצטרפות לאיחוד האירופי ולנאט"ו. מקדוניה הצפונית היא מועמדת להצטרפות לאיחוד האירופי מאז 2005, ומחכה לתחילת המשא ומתן על ההצטרפות. היא גם עמדה בקריטריונים להצטרפות לנאט"ו, אולם היא מנועה מלהצטרף על ידי יוון, בעקבות הסכסוך על שם המדינה (שנפתר בשנת 2019 לאחר שינוי השם מ"מקדוניה" ל"מקדוניה הצפונית"). בוסניה והרצגובינה רוצה אף היא להצטרף לנאט"ו, וכמו כן בשנת 2008 היא חתמה על הסכם ההצטרפות לאיחוד האירופי. בוסניה והרצגובינה מחזיקה במקדוניה הצפונית שגרירות בסקופיה וקונסוליה כללית בביטולה. מאידך, מקדוניה הצפונית מחזיקה בבוסניה והרצגובינה רק שגרירות בסרייבו. מדיה וקבצים בנושא יחסי בוסניה והרצגובינה – מקדוניה הצפונית בוויקישיתוף Macedonian Information Agency Macedonia and BiH have no open issues; common goal - EU integration Ministry of Foreign Affairs - Bosnia and Herzegovina (אורכב 19.12.2010 בארכיון Wayback Machine) Dates of Recognition and Establishment of Diplomatic Relations Southeast European Times Macedonia welcomes Canadian recognition of constitutional name אתר על יחסי מדינות
קפריסין (פירושונים)

האם התכוונתם ל... קפריסין – מדינת אי בדרום מערב אסיה. קפריסין (אי) – אי בים התיכון שעליו ממוקמת המדינה באותו השם קפריסים (צורת ריבוי של קפרס), הנודעים במשנה כקפריסין – פקעי הפריחה של צמח הצלף.
מתי נתנשק (תוכנית טלוויזיה)

מתי נתנשק היא סדרת דרמה רומנטית ישראלית בת שלושה עשר פרקים, ששודרה ב-2007 בערוץ 10. יוצרת הסדרה והתסריטאית היא דלית קהן. הבמאים הם שי קפון ואלון בן ארי. חברת ההפקה היא אבוט ברקאי. השחקנים הראשיים הם: יעל שרוני, ליאור אשכנזי, עדי עזרוני, דלית קהן, ליאור רז, יואב הייט, מעיין וינשטוק, עינת ויצמן, רינת אבולעפיה, צחי גראד. הסדרה נמכרה בהצלחה ל-HBO אירופה וזכתה לגרסאות מקומיות. בסלובניה (במשך שלוש עונות) ובהונגריה (בשם "Társas játék" (הו'), במשך שתי עונות) הפכה הסדרה לפופולרית. כמו כן, צולמה גם בצ'כיה, רומניה (בשם Rămâi cu mine (רומ')), רוסיה ואוקראינה. שירה (עדי עזרוני), ארט דירקטורית מצליחה במשרד פרסום המחפשת אהבה. רותה (רינת אבולעפיה), אמא של שירה, אם חד הורית שאינה מוכנה לגלות לה מי היה אבא שלה. יובל (ליאור אשכנזי), מוכר בחנות פרחים עם עבר מרתק והרבה כסף. יסמין (מעיין וינשטוק), שכנה של יובל שמחזרת אחריו. רונה (דלית קהן), רואת חשבון במכון לייזר שגם מחפשת פרטנר לחיים. דב (יואב הייט), מנהל השיווק במכון הלייזר, שמאוהב נואשות ברונה. סוזי (יעל שרוני), קוסמטיקאית באותו מכון לייזר, חברה של רונה ונשואה למיקי (ליאור רז) איש עסקים. דורית (עינת ויצמן), החברה הכי טובה של שירה, לסבית ומסאז'יסטית. שירה הבלונדינית היפהפייה והאינטליגנטית מחפשת מישהו לחלוק איתו את חייה. היא יוצאת לדייט עם יובל, דייט שמתחיל רע מאוד אבל מתפתח לכיוון שונה לגמרי. יסמין גרה בשכונה של יובל מאז ומעולם גם מנסה לצאת איתו. רונה, עובדת במשרד, אשה אפורה ומכוערת, שגם מחפשת אהבה לשווא. לחברה שלה מהעבודה סוזי יש בעל בוגדני. בפרק הסיום רותה, אמה של שירה, שחקנית בדימוס, נהרגת במהלך צילום פרסומת, לאחר שכמעט הצליחה לעשות קאמבק. כל גיבורי הסדרה נפגשים לסצנת סיום בבית הקברות. שם מחליט יובל לנשק את שירה ולממש את אהבתם. "מתי נתנשק", במסד הנתונים הקולנועיים IMDb (באנגלית) "מתי נתנשק", באתר אידיבי "מתי נתנשק", במיזם "אישים" לתיעוד היצירה הישראלית ביקורות רותה קופפר, מכוערות נהנות פחות, באתר הארץ, 24 בדצמבר 2007 ניר קיפניס, ‏מחלת הנשיקה, באתר גלובס, 17 במרץ 2008 דור גליק, עכבר העיר, מתי נתנשק? בהלוויה של אמא, באתר הארץ, 18 במרץ 2008 אורית שוחט, געגועים לזוריק ורוחל'ה, באתר הארץ, 18 במרץ 2008 שירות גלובס, ‏ערוץ 10 מעלה קמפיין אינטרנט לסדרה "מתי נתנשק", באתר גלובס, 17 בדצמבר 2007 תמי לביא, עכבר העיר, צרפתית עם ליאור אשכנזי, באתר הארץ, 25 בדצמבר 2007 לי-אור אברבך, ‏הדרמה הישראלית "מתי נתנשק" נרכשה ע"י רשת הכבלים HBO, באתר גלובס, 16 במאי 2010 אופיר בר-זהר, HBO מרכז אירופה רכשה את הזכויות ל"מתי נתנשק" של ערוץ 10, באתר הארץ, 16 במאי 2010
יחסי אוסטריה – מקדוניה הצפונית

יחסי אוסטריה–מקדוניה הצפונית הם היחסים הדו-צדדיים בין הרפובליקה האוסטרית לבין הרפובליקה של מקדוניה הצפונית. היחסים הדיפלומטיים בין שתי המדינות כוננו ב-23 בדצמבר 1994. אוסטריה, כחברה באיחוד האירופי, תומכת במאמצי מקדוניה להצטרף לארגון. בנוסף היא גם תומכת בה במהלך הליברליזציה של הוויזה, ואף תמכה בדיוני הנציבות האירופית, אשר קיבלה בשנת 2009 החלטה חיובית לגבי התחלה של משא ומתן להצטרפות מקדוניה לאיחוד האירופי. אוסטריה היא אחת מ-131 מדינות המכירות בשמה החוקתי של מקדוניה. אוסטריה מחזיקה במקדוניה שגרירות בסקופיה. מאידך, מקדוניה מחזיקה באוסטריה שגרירות בווינה ו-2 קונסוליות באינסברוק וסנקט פלטן. מדיה וקבצים בנושא יחסי אוסטריה – מקדוניה הצפונית בוויקישיתוף Macedonian Information Agency PM Gruevski meets Austrian FM Spindelegger Republic of Macedonia - Ministry of Foreign Affairs (אורכב 30.09.2011 בארכיון Wayback Machine) Bilateral relations Embassies of Macedonia - Vienna Bolivia is 131. country to use Macedonia's constitutional name (אורכב 23.01.2011 בארכיון Wayback Machine) Ekonom:east Media Group. 20-01-2011 European Foundation European Foundation Intelligence Digest - Just like old times (Page 4) Austrian Broadcasting (אורכב 21.07.2011 בארכיון Wayback Machine) Skopje kalmiert im Namensstreit Voice of America - Macedonian Посета на австрискиот претседател на Скопје אתר על יחסי מדינות
American Political Science Review

American Political Science Review הוא כתב עת אקדמי שפיט הרואה אור פעם ברבעון ומכסה את כל תחומי מדע המדינה. זהו כתב העת הרשמי של החברה האמריקאית למדע המדינה (American Political Science Association) הרואה אור בהוצאת אוניברסיטת קיימברידג'. כתב העת הוקם בשנת 1906. עורכו הנוכחי הוא תומאס קניג מאוניברסיטת מנהיים. אתר האינטרנט הרשמי של American Political Science Review American Political Science Review, ברשת החברתית אקס (טוויטר)
לראקי בוראק

לראקי בוראק (באנגלית: Laraki Borac) היא מכונית קונספט מסוג מכונית-על מבית לראקי. הדגם הוצג לראשונה בתערוכת הרכב הבינלאומית של ז'נבה בשנת 2005. הבוראק מצוידת באותו מנוע V12 בנפח 6.0 ליטר של הפולגורה, אך ללא סיוע מגדשי טורבו ועם הספק נמוך יותר של 540 כ"ס. היא מאיצה מעמידה למאה קמ"ש תוך 4.5 שניות ומהירותה המרבית היא 310 קמ"ש. היא גם חולקת עם הפולגורה את אותה תיבת שישה הילוכים סיקוונסיאלית (ידנית ללא דוושת מצמד). בשנת 2003 הוצג דגם שונה בעל אותו שם מבית לראקי. לבוראק המקורית היה מנוע V8 מבית מרצדס AMG. לראקי לראקי פולגורה לראקי אפיטומה מכונית-על מכונית קונספט מדיה וקבצים בנושא לראקי בוראק בוויקישיתוף דגם "Laraki Borac" מפרטtopspeed.com/cars/car-news/laraki-borac-concept תערוכת ז'נבה - Ynet, באתר ynet מכונית ספורט "Laraki Borac"art.com/encyclopedia/vehicles/road/cars/laraki_borac רועי צוקרמן, תחרות מרוקנית לפרארי, באתר ynet, 10 במרץ 2005 2005 Laraki Borac
יחסי גרמניה – מקדוניה הצפונית

יחסי גרמניה-מקדוניה הצפונית הם היחסים הדו-צדדיים בין הרפובליקה הפדרלית של גרמניה לבין הרפובליקה של מקדוניה הצפונית. שתי המדינות הן חברות במועצת אירופה וחברות הארגון לביטחון ולשיתוף פעולה באירופה. מסוף המאה ה-14 נכלל האזור של מקדוניה הצפונית של ימינו בשטחי האימפריה העות'מאנית. במהלך המלחמה הטורקית הגדולה (1683–1699) כבשו הכוחות הקיסריים את סקופיה, אולם החזירו אותה לטורקים לאחר המלחמה. עם הידרדרותה של האימפריה העות'מאנית במהלך המאה ה-19, החלו המעצמות האירופיות הגדולות ועמי הבלקן, השואפים לעצמאות תחת השלטון הטורקי, להתמודד עם הארגון מחדש של דרום מזרח אירופה. לאחר הניצחון הרוסי במלחמה העות'מאנית-רוסית (1877–1878), שהביא את הכוחות הרוסים עד 60 ק"מ מאיסטנבול, התעוררה הבעיה הבלקנית במלוא עוזה. מאחר שהמעצמות האירופיות לא הסכימו לקבל את חוזה סן סטפנו, שנחתם בהשפעה רוסית, הזמין קנצלר גרמניה אוטו פון ביסמרק את קונגרס ברלין כדי ליישב את הסכסוך בדרכי שלום. אחת התוצאות של הקונגרס הייתה שמקדוניה נשארה תחת שליטת האימפריה העות'מאנית. בשנת 1912 פרצה מלחמת הבלקן הראשונה, ובסיומה חולקה מקדוניה בין בולגריה, סרביה ויוון. בולגריה לא הסכימה לתוצאות ההסכם, ובעקבות כך פרצה בשנת 1913 מלחמת הבלקן השנייה, ובסיומה כבשו הסרבים והיוונים שטחים נוספים ממקדוניה, על חשבון הבולגרים. בשנת 1915 בעיצומה של מלחמת העולם הראשונה, חברה בולגריה למעצמות המרכז, וכתוצאה מכך הצליחה לספח את "מקדוניה הסרבית" בין השנים 1915–1918. לאחר תבוסת מעצמות המרכז בסיום המלחמה, חזרה מקדוניה לשלטון סרבי, והייתה חלק מממלכת יוגוסלביה. במהלך מלחמת העולם השנייה שוב הצטרפה בולגריה לגרמניה הנאצית, ולאחר כיבוש יוגוסלביה הורשתה לכבוש את מזרח ומרכז מקדוניה הסרבית. בניגוד לשטחי המולדת הבולגרית, היהודים שהיו בשטחים הכבושים בידי בולגריה ספגו את אימי השואה. 7,100 יהודים, כולל 2,000 ילדים, גורשו משטחי מקדוניה למחנה ההשמדה טרבלינקה, ורק 196 מהם שרדו. בסוף אוגוסט 1944 נסוגה בולגריה מהשטחים הכבושים של יוגוסלביה. לאחר כיבושה של יוגוסלביה בשנת 1941, נוספה מערב מקדוניה הסרבית לאיטליה, ומאז 1943 הייתה תחת חסותה הגרמנית כחלק מאלבניה הגדולה. במהלך שנת 1944 גרמניה הקימה במדינת בובה מקדונית לזמן קצר, ובקיץ 1944 נסוגו הכוחות הגרמניים מיוון דרך סקופיה, והמיטו סבל וחורבן על העיר ולאחר זמן קצר גם המדינה המקדונית "העצמאית קרסה. לאחר נסיגת הגרמנים, הפך האזור שוב לחלק מיוגוסלביה בתור הרפובליקה הסוציאליסטית של מקדוניה. לאחר קריסת יוגוסלביה הכריזה מקדוניה על עצמאותה בספטמבר 1991, אולם בשל הסכסוך על שם המדינה, הכירה ממשלת גרמניה בעצמאותה של מקדוניה רק בסוף 1993. לאחר מכן הייתה גרמניה התומכת הפעילה ביותר במקדוניה, ובכלל זה היא סיפקה את רוב הסיוע לפיתוח מקדוניה, וקידמה את יחסי הסחר והתרבות עמה באופן מסיבי. בהמשך תמכה גרמניה במקדוניה בהתמודדות עם משבר פליטים מקוסובו בעקבות מלחמת קוסובו (1999), ובבלימת ההתקוממות האלבנית במקדוניה ב-2001, ואף סייעה לחתימת הסכם אוחריד ליישוב הסכסוך. גרמניה מחזיקה במקדוניה הצפונית שגרירות בסקופיה. מאידך, מקדוניה הצפונית מחזיקה בגרמניה שגרירות בברלין ו-6 קונסוליות בדיסלדורף, המבורג, מיינץ, מינכן, נירנברג ושטוטגרט. מדיה וקבצים בנושא יחסי גרמניה – מקדוניה הצפונית בוויקישיתוף אתר על יחסי מדינות
לראקי פולגורה

לראקי פולגורה (באנגלית: Laraki Fulgura) היא מכונית קונספט, המוגדרת כמכונית-על, בתצורת מכונית ספורט, 2 דלתות, 2 מושבים, מבית לראקי. יוצרו 2 אבות טיפוס בשנת 2002. דגם הלראקי פולגורה הוצג לראשונה בתערוכת המכוניות הבינלאומית בז'נבה בשנת 2002. דגם ה"לראקי פולגורה" התבסס על דגם הלמבורגיני דיאבלו. 2 מושבים 2 דלתות צד קדמיות, סימטריות (ימנית ושמאלית). צורת הדלת וזווית הפתיחה המיוחדת של הדלתות - בשיטת "Targa top" גוף הרכב בנוי מאלומיניום וסיב פחמן בלמים: דיסקים מאוורים צמיגים קדמיים: 245/35 ZR 19 z צמיגים אחוריים: 335/25 ZR 19 z תאוצת דגם ה"לראקי פולגורה" בין 0-100 קמ"ש היא 3.8 שניות (מנוע 5,439 סמ"ק) תאוצת דגם ה""לראקי פולגורה"" בין 0-100 קמ"ש היא 4.5 שניות (מנוע 6,000 סמ"ק) שנת 2002 (מנוע 5,439 סמ"ק) שנת 2005 (מנוע 6,000 סמ"ק) לראקי בוראק לראקי אפיטומה מכונית-על מכונית קונספט דגם "לראקי פולגורה" מדיה וקבצים בנושא לראקי פולגורה בוויקישיתוף אתר "laraki-motors"(הקישור אינו פעיל) לראקי פולגורה, סרטון באתר יוטיוב (שנת 2003) לראקי פולגורה, סרטון באתר יוטיוב (שנת 2005) לראקי פולגורה, סרטון באתר יוטיוב 2005 Laraki Fulgura - specs, photo, price, rating, www.topcarrating.com דגמי "Laraki Fulgura"schweizerdesign.com/projekte/laraki דגם "Laraki Fulgura" שנת 2002 - מפרט טכני ומידותcarfolio.com/specifications/models/car דגם "Laraki Fulgura" שנת 2005 - מפרט טכני ומידותcarfolio.com/specifications/models/car דגם "Laraki Borac" - מפרט טכניsupercars.net/blog/2005-laraki-borac
ז'קלין טובוני

ז'קלין רוז דריסקול טובוני (באנגלית: Jacqueline Rose Driscoll Toboni; נולדה ב-18 בפברואר 1992) היא שחקנית אמריקאית, הידועה מתפקידה בתור תרזה "טראבל" רובל בסדרת הטלוויזיה "גרים" (2014–2017) של רשת NBC, ובשל הופעתה בתור שרה פינלי בסדרה "ישנן בנות: הדור הבא" (אנ') (2019–2023) של שואוטיים. טובוני נולדה בסן פרנסיסקו, קליפורניה ב-18 בפברואר 1992; טובוני היא הצעירה מבין חמישה ילדים. אחותה, ג'יאנה טובוני היא כתבת ומפיקה בחברת התקשורת וייס מדיה (אנ'). בשנת 2010 סיימה טובוני את לימודיה התיכוניים במכללת "סנט איגנטיוס" בהצטיינות, ובשנת 2014 סיימה לימודי תואר ראשון באוניברסיטת מישיגן. בנוסף למדה טובוני במה ותיאטרון במספר מוסדות, בהם פסטיבל תיאטרון ויליאמסטאון (אנ'), סטודיו לתיאטרון התנועה בניו יורק ובאקדמיה המלכותית לאמנות הדרמה בלונדון. בין השנים 2014–2017 שיחקה תפקיד משנה בעונות 6-3 של סדרת הטלוויזיה "גרים" בתור תרזה "טראבל" רובל - צעירה עבריינית הנחשפת להיותה גרים. בשנת 2015 הופיעה בפרק אחד בסדרה "המפענחת: פשעים חמורים". בשנת 2016 החלה לשחק בתפקיד חוזר בסדרה "איזי" (אנ') של שירות הזרמת המדיה "נטפליקס". בשנת 2019 החלה לשחק בסדרת הטלוויזיה "ישנן בנות: הדור הבא", המהווה סיקוול ל"ישנן בנות" בתפקיד של שרה פינלי, שהגיעה מבית קתולי. באותה שנה שיחקה בסרטה הראשון, "The Bygone", דרמת מסתורין על ילדה קטנה שנעלמת שביים וכתב גראהם פיליפס. ב-18 באוגוסט 2021, לאחר שנתיים של זוגיות, הודיעה טובוני על אירוסיה לשחקנית האוסטרלית קסנדרה קלמנטי (אנ'). עם זאת, ב-7 באוגוסט 2022, קסנדרה אישרה באמצעות האינסטגרם שהיא וז'קלין "נפרדו לפני זמן מה, באופן ידידותי". ז'קלין טובוני, ברשת החברתית אקס (טוויטר) ז'קלין טובוני, ברשת החברתית אינסטגרם ז'קלין טובוני, במסד הנתונים הקולנועיים IMDb (באנגלית)
סוסון-ים ים-תיכוני

סוּסוֹן-יָם יָם-תִּיכוֹנִי (שם מדעי: Hippocampus hippocampus) הוא מין של סוסון-ים ממשפחת האבובוניים. הוא אנדמי לים התיכון ולחלקים בצפון האוקיינוס האטלנטי, בעיקר באזורים שקרובים לאיטליה והאיים הקנריים. הם חיים בשדות עשב ים ומים בוציים לא עמוקים מדי, ומעדיפים לחיות בלגונות שקטות עם מעט זרמי מים. ככל סוסוני הים, הזכר הוא זה שסוחב את הביצים בכיס מיוחד לאחר שהנקבה הטילה אותן. הם ניזונים מסרטנים קטנים ופלנקטון שהם שולים מהמים שסביבם. הם חיים גם בחופי ישראל בים התיכון, בעיקר בשדות עשב ים ובעתיקות שבאזור קיסריה. מדיה וקבצים בנושא סוסון-ים ים-תיכוני בוויקישיתוף סוסון-ים ים-תיכוני, באתר ITIS (באנגלית) סוסון-ים ים-תיכוני, באתר NCBI (באנגלית) סוסון-ים ים-תיכוני, באתר Animal Diversity Web (באנגלית) סוסון-ים ים-תיכוני, בבסיס הנתונים ARKive (באנגלית) סוסון-ים ים-תיכוני, באתר FishBase (באנגלית) סוסון-ים ים-תיכוני, באתר GBIF (באנגלית) סוסון-ים ים-תיכוני באתר הרשימה האדומה של IUCN מילון בעלי חיים: דגי הגרם (תשע"ב), 2012, באתר האקדמיה ללשון העברית
קרסני (מחוז סמולנסק)

קְרַסְנִי (ברוסית: Кра́сный) היא עיירה (יישוב בסגנון עירוני (רו')) במחוז סמולנסק ברוסיה. העיר שוכנת על מפגש נהרות סווינאיה ומֵרֵיַה (אנ'), כ-50 קילומטרים דרום מערבית לעיר סמולנסק, בירת המחוז, ובקרבת הגבול עם בלארוס. בעיירה מתגוררים כ-4,100 תושבים (נכון ל-2017). האזכור הראשון של היישוב, תחת השם "קרסן" (Красен), הוא מ-1165 ונמצא בכרוניקה ההיפאטית (אנ'), שם נזכר שנסיך סמולנסק דוד רוסטיסלביץ' (אנ') העביר את שטח היישוב לשליטת האחיין שלו, רומן מוויטבסק. מן המאה ה-14 ועד המאה ה-17 האזור החליף ידיים פעמים רבות בין רוסיה ובין האיחוד הפולני-ליטאי והמדינות שקדמו לאיחוד, עד שב-1654 הוא התקבע בשליטה של רוסיה הצארית. עם בתחילת המאה ה-18 האימפריה הרוסית חולקה לפלכים והאזור נכלל בפלך סמולנסק. במהלך הפלישה הנפולאונית לרוסיה ב-1812 התקיימו באזור קרסני שני קרבות גדולים: הראשון היה באוגוסט והיה הסתעפות של קרב סמולנסק ובמהלכו הצרפתים בפיקוד ז'ואקים מירא הסיגו את כוחות רוסיה שלא נכנעו בקלות והשני היה קרב קרסני בנובמבר, שבו גרמו הרוסים אבדות גדולות לצרפתים בעת נסיגתם. ב-13 ביולי 1941, במהלך מלחמת העולם השנייה, קרסני נכבשה על ידי יחידות של קבוצת ארמיות מרכז של הוורמאכט. היא שוחררה על ידי הצבא האדום ב-1943. פרק זה לוקה בחסר. אנא תרמו לוויקיפדיה והשלימו אותו. ערב מלחמת העולם השנייה ישבו בקרסני כמאה יהודים, שהיו כ-3% מהאוכלוסייה הכללית. זמן קצר לאחר הכיבוש הגרמני ביולי 1941, החלה מסכת התעללות ביהודי העיירה, ובין היתר הם גורשו מבתיהם ואחד היהודים אף הוצא להורג בפומבי. ב-27 באוגוסט היהודים רוכזו בגטו וחויבו לשאת טלאי צהוב. כמה יהודים, בעיקר צעירים, הצליחו לברוח מן הגטו אל היערות ולהצטרף לשורות הפרטיזנים. הגטו חוסל ב-8 באפריל 1942, עת הגרמנים ומשתפי הפעולה המקומיים ריכזו את היהודים שנותרו בגטו וירו בהם אל בור הריגה. בסופו של דבר לפחות 63 איש איבדו את חייהם במהלך קיום הגטו או בחיסולו. קרסני סמולנסק מדיה וקבצים בנושא קרסני בוויקישיתוף קרסני (Krasny), באנציקלופדיה של הגטאות, באתר יד ושם מרטין דין (אנ'), קרסני, אנציקלופדיה של המחנות והגטאות (כרך II, חלק B, עמ' 1801–1802), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) Рогачевский А. Л. К истории правового положения евреев в Смоленском воеводстве: привилей 1639 г. евреям г. Красного (из Литовской метрики) // Евреи пограничья: Смоленщина / Отв. ред. С. Амосова. М.: Центр научных работников и преподавателей иудаики в вузах «Сэфер», Институт славяноведения РАН, 2018. ISBN 978-5-7567-0394-0, С. 55–130. מספר האוכלוסייה של הפדרציה הרוסית לפי רשות מקומית נכון ל-1 בינואר 2017, השירות הפדרלי לסטטיסטיקה ממלכתית (ברוסית). מרטין דין (אנ'), קרסני, אנציקלופדיה של המחנות והגטאות (כרך II, חלק B, עמ' 1801), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית). קרסני (Krasny), באנציקלופדיה של הגטאות, באתר יד ושם מרטין דין (אנ'), קרסני, אנציקלופדיה של המחנות והגטאות (כרך II, חלק B, עמ' 1802), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית).
סופיה אנטוניה, דוכסית בראונשווייג-וולפנביטל

סופיה אנטוניה, דוכסית בראונשווייג-וולפנביטל (בגרמנית: Sophie Antonie von Braunschweig-Wolfenbüttel;‏ 13 בינואר 1724 - 17 במאי 1802), הייתה סבתו של לאופולד הראשון, מלך הבלגים, וסבתא רבתא של ויקטוריה, מלכת הממלכה המאוחדת, לאופולד השני, מלך הבלגים ופרננדו השני, מלך פורטוגל. סופיה אנטוניה נולדה בוולפנביטל ב-13 בינואר 1724 לפרדיננד אלברכט השני, דוכס בראונשווייג-וולפנביטל ולאנטוניטה, נסיכת בראונשווייג-לינבורג, בתם של לודוויג רודולף, דוכס בראונשווייג-לינבורג וכריסטינה לואיזה, נסיכת אטינגן-אטינגן. סופיה אנטוניה הייתה דודניתם של מריה תרזה ופיוטר השני, קיסר רוסיה, גיסתו של פרידריך השני, מלך פרוסיה ודודתו של פרידריך וילהלם השני, מלך פרוסיה. בשל ייחוסה הרם היו לסופיה אנטוניה הרבה הצעות נישואין, אולם בשל כך שהייתה לא יפה דחו אותה מחזרים רבים. לבסוף התחתנה סופיה אנטוניה ב-23 באפריל 1749 עם ארנסט פרידריך, נסיך סקסוניה-קובורג-זאלפלד, שנדחה על ידי נשים רבים בשל מבטו, ולשניים נולדו 7 ילדים. בשנת 1764 מת חמיה פרנץ יוזיאס, דוכס סקסוניה-קובורג-זאלפלד, ובעלה ארנסט פרידריך עלה במקומו לשלטון. עם עלותו לשלטון העביר ארנסט פרידריך את בירתו לקובורג. בשנת 1773 חייב יוזף השני, קיסר האימפריה הרומית הקדושה את ארנסט פרידריך לעבוד עם ועדה לסידור חובותיו, עקב החובות הגבוהים שהיו לדוכסות. הוועדה פעלה בשטחי הדוכסות למעלה מ-30 שנים, עד לפירוק האימפריה הרומית הקדושה. בשנת 1088 מת בעלה ארנסט פרידריך, דוכס סקסוניה-קובורג-זאלפלד, ובנה פרנץ, דוכס סקסוניה-קובורג-זאלפלד עלה לשלטון במקומו, וב-17 במאי 1802 מתה סופיה אנטוניה בקובורג. ב-23 באפריל 1749 התחתנה סופיה אנטוניה עם ארנסט פרידריך, דוכס סקסוניה-קובורג-זאלפלד, ממנה נולדו לו 7 ילדים: פרנץ, דוכס סקסוניה-קובורג-זאלפלד (1750–1806) קרל וילהלם פרדיננד (1751–1757) פרדריקה יוליאנה (1752) קרולינה אולריקה אמליה (1753–1829) לודוויג קרל פרידריך (1755 – 1806) פרדיננד אוגוסט היינריך (1756–1758) פרידריך (1758) מדיה וקבצים בנושא סופיה אנטוניה, דוכסית בראונשווייג-וולפנביטל בוויקישיתוף סופיה אנטוניה, דוכסית בראונשווייג-וולפנביטל, באתר "Find a Grave" (באנגלית)
לראקי אפיטומה

לראקי אפיטומה (באנגלית: Laraki Epitome) היא מכונית קונספט של מכונית-על מבית לראקי אשר הוצגה בשנת 2013. יוצר אב טיפוס בודד, במגמה לייצר 9 יחידות. מחיר הדגם עמד על 2,000,000 דולר. תאוצת דגם ה"לראקי אפיטומה" בין 0–97 קמ"ש היא 3.5 שניות. ב-8 דגמי "לראקי אפיטומה" שיבנו בעתיד יורכב מנוע שיפיק 1750 כ"ס. 2 דלתות צד קדמיות, סימטריות (ימנית ושמאלית). צורת הדלת וזווית הפתיחה המיוחדת של הדלתות - בשיטת "Targa top" 2 מושבים גוף הרכב בנוי מסיבי פחם מנוע שברולט קורבט - 1,200 כ"ס, מגדש טורבו כפול לראקי לראקי פולגורה לראקי בוראק מכונית-על מכונית קונספט דגם "לראקי אפיטומה" - תמונות מכונית העל "לראקי אפיטומה" כולל תמונות (motorpasion) מדיה וקבצים בנושא לראקי אפיטומה בוויקישיתוף אתר "laraki-motors"(הקישור אינו פעיל) לראקי אפיטומה, סרטון באתר יוטיוב לראקי אפיטומה, סרטון באתר יוטיוב דגם "Laraki Epitome" - סרטון (2:38 דקות) (carthrottle.com/post/wyevj7z) דגם "Laraki Epitome"topcarrating דגם "Laraki Epitome" - מנועblog.dupontregistry.com/celebrity-cars/french-montana-buys-laraki-epitome דגם קונספט "Laraki Epitome"oppositelock.kinja דגם "Laraki Epitome"motorauthority.com/news/1086339_laraki-returns-with-new-epitome-supercar דגם "Laraki Epitome" דגם "Laraki Epitome"topspeed.com/cars/laraki/2013-laraki מכונית העל "Laraki Epitome"autoblog.com/2013/08/18/laraki-motors מכונית העל "Laraki Epitome"digitaltrends
קרסני

קְרַסְנִי (Красный) היא מילה ברוסית ובשפות סלאביות נוספות שמשמעה "אדום". האם התכוונתם ל... קרסני (מחוז סמולנסק) – עיירה במחוז סמולנסק ברוסיה. קרסני לוץ' – עיר במחוז לוהנסק באוקראינה. קָרסַנִי (גאורגיה) (גאו') – כפר במחוז מצחתה מתיאנתי בגאורגיה. אישים בוריס קרסני – לוביסט ישראלי. ראו גם קראסנה אדום (פירושונים)
טים וינסנט

טים וינסנט (באנגלית: Tim Vincent, נולד ב-1972) הוא שחקן ומנחה טלוויזיה וולשי. וינסנט נולד ברקסהאם, תפקידו הראשון בטלוויזיה היה כשגילם מתבגר אלכוהוליסט בדרמה "Children's Ward" בערוץ ITV, ב-1993 החל להנחות את תוכנית הילדים "Blue Peter" ועזב את התוכנית בתחילת 1997, באותה תקופה שיחק בדרמה הרפואית "דיינג'רפילד" לצד נייג'ל הייברס והחל להנחות את תוכנית האופנה "מופע הבגדים". מ-2000 ועד 2001 גילם את הווטרינר אדם פורסטר באופרת הסבון "Emmerdale" והופיע גם בסרט המתח "ממוין" לצד טים קארי. ב-2005 ו-2006 הוא הנחה את תחרות מיס עולם וב-2007 הנחה את תחרות מיס ארצות הברית. מ-2005 הוא משמש ככתב באירופה של תוכנית חדשות הבידור "Access Hollywood" ב-2007 הנחה את הגרסה האמריקאית לתוכנית "היורש" של אורי גלר. באותה שנה החליף למשך שבוע את מנחת התוכנית מי רוצה להיות מיליונר והגיש את תוכנית הלוטו הלאומית ב-BBC. מדיה וקבצים בנושא טים וינסנט בוויקישיתוף טים וינסנט, במסד הנתונים הקולנועיים IMDb (באנגלית) טים וינסנט, באתר AllMovie (באנגלית) [1]
אין תוכו כברו

אֵין תּוֹכוֹ כְּבָרוֹ הוא ביטוי, שמקורו בתלמוד ומשמעותו: אין פנימיותו עולה בקנה אחד עם חיצוניותו. (המילה "בר" היא "חוץ" בארמית). נוהגים לייחס את הביטוי לאדם שאיננו מתנהג ביושר (אנ') ובכנות, שמשדר צביעות ודו-פרצופיות; אחד בפה ואחד בלב. שני מקומות בתלמוד מזכירים את הביטוי. הראשון מופיע במסכת ברכות: תנא, אותו היום סלקוהו לשומר הפתח, ונתנה להם רשות לתלמידים ליכנס, שהיה ר"ג מכריז ואומר: כל תלמיד שאין תוכו כברו לא יכנס לבית המדרש. ההוא יומא אתוספו כמה ספסלי — תלמוד בבלי, מסכת ברכות, דף כ"ח, עמוד א' מתוך ההקשר למדים שרבן גמליאל, בתקופת כהונתו כנשיא הסנהדרין, העמיד בפתחו של בית המדרש שומר סף, שהיה אמור להרחיק מהישיבה תלמידים שאין תוכם כברם, היינו, אין פנימיותם תואמת את הרושם שהם מעוררים בהיכרות שטחית, ומכאן שאין הם יכולים להיחשב כתלמידי חכמים. לאחר שהדיחו חכמים את רבן גמליאל מכהונתו לתקופה קצרה, (עקב יחסו הנוקשה כלפי רבי יהושע) התמנה רבי אלעזר בן עזריה לנשיא במקומו, והוא סילק את שומר הסף. בעקבות הסרת המגבלה התווספו ספסלים רבים לבית המדרש. היינו נוספו תלמידים רבים. המחלוקת כאן מבטאת את הגישות השונות של שני החכמים לקבלת תלמידים לבית המדרש. רבן גמליאל המחמיר, טען שאין לתת לתלמידים שאין בהם תוכן פנימי, יושר וכנות – כניסה לבית המדרש. רבי אלעזר בן עזריה הקל והתעקש לתת הזדמנות לכל החפץ ללמוד. במקום אחר בתלמוד, בתקופה מאוחרת יותר בבבל, חוזר רבא (דור רביעי לאמוראים) ומזכיר את הקריטריון המחמיר של רבן גמליאל לבחינת תלמיד חכם. אמר רבא כל תלמיד חכם שאין תוכו כברו אינו תלמיד חכם — תלמוד בבלי, מסכת יומא, דף ע"ב, עמוד ב' לקוח שרכש מוצר התלונן ברשת ש"אין תוכו כברו", משום שהמפרט שפורסם לגבי המוצר אינו תואם את המציאות. אמיל פוירשטיין מבקר בשנת 1968 מחזה דל תוכן בכותרת: "מחזה שאין תוכו כברו" ב"מעריב" תיארה העיתונאית את דן מרידור כמי שהדברים שיוצאים מפיו "לא חמים ולא קרים, לא רעים ולא טובים, לא עולבים ולא נעלבים. תוכו כברו, ברו כתוכו". האוניברסיטה הפתוחה, מירושלים ליבנה, יחידות 3-1; 10-8, 1976 גדליהו אלון, תולדות היהודים בתקופת המשנה והתלמוד, הקיבוץ המאוחד, 1977 "אין תוכו כברו", האקדמיה ללשון העברית אין תוכו כברו - מט"ח נעמן אופיר, ניבונכון מנחם בן שלום, "סיפור הדחת רבן גמליאל והמציאות ההיסטורית", מט"ח עוד על סיפורו של רבן גמליאל, החלטת חכמים להדיח אותו מתפקידו ולמנות במקומו את רבי אלעזר בן עזריה, ראו ברשימת הספרים כאן ב"לקריאה נוספת". "תוכו כברו - תכונה מולדת או תכונה נרכשת?", מכללת הרצוג, אגדות חז"ל כונן קשיח חיצוני ש"אין תוכו כברו", פרוג, הבית של היוצרים אמיל פוירשטיין, "מחזה שאין תוכו כברו", הצופה, 22 במרץ 1968 שרית פוקס, דן מרידור - תראו כמה שהוא יפה, מעריב, 14 באוגוסט 1987